સ્વાભાવિક છે કે આ બાબતે સરકારના પક્ષે પણ કશું કહેવાનું હોય. કોઈ સરકારી અધિકારી પર ભ્રષ્ટાચારનો આક્ષેપ હોય અને તેની તપાસ ચાલી રહી હોય ત્યારે તેના માટે એકમાત્ર વિકલ્પ અદાલતનો હોય છે. આમ બને ત્યારે પણ પોલિસ કાર્યવાહી કે અદાલતી આદેશ વિના તપાસ આગળ વધી ન શકે. ધારી લઈએ કે સરકારી અધિકારી દ્વારા ખુદ સરકાર પર જ આક્ષેપ મૂકવામાં આવ્યા હોય તો સરકાર એ બાબતે તપાસ કરવાની પરવાનગી આપે ખરી? રાજસ્થાન સરકારના એક મંત્રીએ ખુલાસો આપતાં જણાવ્યું હતું કે ‘અમલદારો સામે લોકો ખોટા કેસ દાખલ કરતા હતા. તેને કારણે તેઓ નાહિંમત થઈ જતા હતા. આથી અમારે આ કાનૂન લાવવો પડ્યો.’